कार्य ते कार्यक्षेत्र—लंडन थमां औने परैंत डॉ० वर्मा जी नै रियासत जम्मू-कश्मीर दियें बोल्लियें दी खोज करनी शुरू कीती। डॉ० साह्‌ब गरमियें दियें छुट्टियें च बोल्लियें दे शकारै गित्तै चढ़ी पौन्दे हे। दुर्गम प्हाड़ी रस्तै पैदल चलियै लोकें कन्ने सम्पर्क करदे ते उन्दी बोल्लियें दे उतर-चढ़ाऽ नोट करदे। उनें दिनें अज्जै दे टेप-रिकार्डर ते हुन्दे नेईं हे। डॉ० साह्‌ब अपने कन्नें दी सूखमता कन्ने अन्तर्राष्ट्रीय लिपि (International Phonetic Script) दे स्हारै ओ उच्चारण सरबन्धी बरीकियां नोट करदे हे। इस चाल्ली उनें भद्रवाही, भलेसी, रूधारी, खशाली, कश्मीरी ते डोगरी उप्पर शोध लेख लिखे। एशियाटिक सोसाइटी नै ए लेक छापें दे न। इंडियन लिंग्विस्टिक्स : (Indian Linguistics) नां दी भाशा वैज्ञानिक पत्रिका च बी प्रकाशित होए दे न। बुशस्की बोल्ली उप्पर संसार दे सिर्फ त्रौं विद्वानें खोज कीती दी ऐ—मोर्गन स्टेर्न (Morgen Steirne) डॉ० सिद्धेशवर वर्मा हुन्दे उच्चारण शास्त्र, भाशा-विज्ञान ते निरुक्त आदि विधाएं उप्पर लेख ‘ल मेत्रे फोनेटिक—इंडोलोजिकल जर्नल, इंडियन लिंग्विस्टिक्स’(Le maitre Phonetque, Indological journal, Indian Linguistics) भारती साहित्य ते होर किन्ने गै देसी-बदेसी पत्र-पत्रिकाएं च छपदे रेह्‌ न। डा० वर्मा जी दा पत्तर-व्यवहार इन्नें विद्वानें ते शोध-छात्रें कन्ने रेह्आ ऐ जे ए पत्तर-व्यवहार गै कोई विशवविद्यालय सम्पादित ते प्रकाशित करोआऽ तां ज्हारें सफें दा भाशा विज्ञान दा इक महान ग्रैंथ त्यर होई सकदा ऐ।